CELEX: 62016CN0384
Language: lv
Date: 2016-07-11 00:00:00
Title: Lieta C-384/16 P: Apelācijas sūdzība, ko par Vispārējās tiesas (trešā palāta) 2016. gada 27. aprīļa rīkojumu lietā T-310/15 European Union Copper Task Force/Eiropas Komisija 2016. gada 11. jūlijā iesniedza European Union Copper Task Force

29.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 314/15
            
         Apelācijas sūdzība, ko par Vispārējās tiesas (trešā palāta) 2016. gada 27. aprīļa rīkojumu lietā T-310/15 European Union Copper Task Force/Eiropas Komisija 2016. gada 11. jūlijā iesniedza European Union Copper Task Force
   
   (Lieta C-384/16 P)
   (2016/C 314/21)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzējs: European Union Copper Task Force (pārstāvji – C. Fernández Vicién, I. Moreno-Tapia Rivas un C. Vila Gisbert, abogadas)
   
      Otra lietas dalībniece: Eiropas Komisija
   
      Apelācijas sūdzības iesniedzēja prasījumi:
   
   
               —
            
            
               atcelt Eiropas Savienības Vispārējās tiesas (trešā palāta) 2016. gada 27. aprīļa rīkojumu lietā T-310/15 European Union Copper Task Force/Eiropas Komisija;
            
         
               —
            
            
               atzīt European Union Copper Task Force celto prasību atcelt Komisijas Īstenošanas regulu (ES) 2015/408 par pieņemamu;
            
         
               —
            
            
               nodot lietu atpakaļ izskatīšanai Eiropas Savienības Vispārējai tiesai;
            
         
               —
            
            
               piespriest Eiropas Komisijai atlīdzināt šīs tiesvedības izdevumus.
            
         
      Pamati un galvenie argumenti
   
   
               1.
            
            
               Vispārējā tiesa ir pieļāvusi kļūdu tiesību piemērošanā, uzskatot, ka Īstenošanas regula 2015/408 (1) ir reglamentējošs akts, kas ir saistīts ar īstenošanas pasākumiem LESD 263. panta ceturtās daļas izpratnē.
            
         
               2.
            
            
               Vispārējā tiesa ir pieļāvusi kļūdu tiesību piemērošanā, uzskatot, ka European Union Copper Task Force prasības noraidīšana neietekmētu tās un tās locekļu tiesības uz efektīvu tiesību aizsardzību tiesā.
            
         
               3.
            
            
               Vispārējā tiesa ir pieļāvusi kļūdu tiesību piemērošanā, uzskatot, ka European Union Copper Task Force un tās locekļus Īstenošanas regula 2015/408 neskar individuāli.
            
         
      (1)  Komisijas 2015. gada 11. marta Īstenošanas regula (ES) 2015/408 par Eiropas Parlamenta un Padomes Regulas (EK) Nr. 1107/2009 attiecībā uz augu aizsardzības līdzekļu laišanu tirgū 80. panta 7. punkta īstenošanu un aizstājamo vielu saraksta izveidošanu (OV L 67, 18. lpp.).